REGULAMENT

privind criteriile minime de pregătire, perfecţionare şi brevetare a piloţilor maritimi, alţii decât piloţii de mare largă

CAPITOLUL I

Definiţii

Art. 1. - Termenii folosiţi în prezentul regulament şi în anexele la acesta au următoarele înţelesuri:

1. aprobat - aprobat de Autoritatea Navală Română în conformitate cu

prevederile legale;

b) autoritate competentă - Autoritatea Navală Română, autoritate centrală de specialitate din subordinea Ministerului Transporturilor, în domeniu siguranţei navigaţiei şi al securităţii navelor, căreia i s-au delegat competenţele privind ducerea la îndeplinire a prevederilor prezentului ordin, denumită în continuare ANR;

c) brevet de pilot maritim - un document emis de ANR în conformitate cu prevederile prezentului regulament şi care atesta dreptul titularului să piloteze navele maritime şi să îndeplinească atribuţiile pe care le implică nivelul de responsabilitate specificat în acesta;

d) cursuri:

(i) curs specializare – curs efectuat la Centrul Român de Pregătire și Perfecționare al Personalului din Transporturi Navale (CERONAV) necesar pentru obţinerea brevetului de pilot maritim aspirant;

 (ii) cursuri obligatorii – cursuri efectuate la Centrul Român de Pregătire și Perfecționare al Personalului din Transporturi Navale (CERONAV) necesare pentru emiterea valabilităţii brevetelor de piloţi maritimi;

**e**) minister - Ministerul Transporturilor, autoritatea de stat în domeniul transportului maritim şi pe căile navigabile interioare, care elaborează şi promovează actele normative şi normele specifice aplicabile transportului maritim şi pe căile navigabile interioare, urmăreşte aplicarea acestora şi asigură ducerea la îndeplinire a obligaţiilor ce revin statului din acordurile şi convenţiile internaţionale la care România este parte;

**f**) navă maritimă – o navă, alta decât cea care navighează exclusiv în ape interioare navigabile sau în interiorul ori în imediata vecinătate a apelor adăpostite sau în zone unde se aplică reglementări portuare;

g) evidența documentară - o documentație, alta decât un certificat corespunzător sau certificat de specializare utilizat pentru a stabili că au fost îndeplinite cerințele relevante ale prezentului regulament;

**h)** administraţie – instituţia responsabilă de asigurarea funcţionalităţii porturilor şi a infrastructurii de transport naval, administrarea acestora, urmărirea sau asigurarea furnizării serviciilor de siguranţă, unde pilotajul navelor maritime este obligatoriu.

CAPITOLUL II

Autoritatea competentă în domeniul pilotajului

Art. 2. - **(1)** ANR, în cooperare cu asociaţiile locale şi naţionale de piloţi maritimi trebuie:

**a)** să stabilească cerinţele de înscriere la examen şi standardele minime necesare pentru obţinerea unui brevet de pilot maritim;

**b)** să se asigure că în cadrul programelor de pregătire profesională a piloţilor maritimi este inclusă şi analiza rapoartelor privind investigaţia accidentelor în care este implicat pilotajul.

 (2) Pregătirea piloţilor maritimi privind cursurile de specializare, cursurile de reconfirmare şi cursurile obligatorii conform anexei nr. 2 la prezentul regulament, trebuie să se desfăşoare numai printr-o formă de pregătire aprobată, corespunzătoare dobândirii cunoştinţelor teoretice şi formării deprinderilor practice. Dovada efectuării acestor cursuri obligatorii se face prin certificate de absolvire.

CAPITOLUL III

Brevetul de pilot maritim

Art. 3. - (1) Fiecare pilot trebuie să deţină un brevet corespunzător pentru zona de pilotaj unde îşi desfăşoară activitatea, emis de ANR.

(2) Pentru obţinerea brevetului de pilot maritim fiecare candidat trebuie să îndeplinească următoarele cerinţe:

a) îndeplinește standardele de competenţă prevăzute în anexa nr. 1 la prezentul regulament;

1. îndeplinește standardele privind starea de sănătate prevăzute la art. 4 din

prezentul regulament;

1. prezintă adeverințe valabile de absolvirea cursurilor obligatorii prevăzute în

anexa nr. 2 la prezentul regulament;

(3) Brevetul de pilot maritim se emite cu o valabilitate de maxim 5 ani.

(4) Zonele pentru care se eliberează brevetele de pilot maritim sunt:

 a) Zona de pilotaj 1- zona porturilor maritime Constanţa, Mangalia şi Midia

b) Zona de pilotaj 2 – zona de pe sectorul de Dunăre cuprins între rada portului Sulina şi km 175 şi în porturile situate pe acest sector;

c) Zona de pilotaj 3 – zona Canalului Dunăre-Marea Neagră, Canalului Poarta Albă Midia Năvodari și în porturile situate pe acest sector

 (5) Brevetele de pilot maritim emise de ANR sunt:

a) pilot maritim aspirant - persoană aflată în perioada de stagiu în vederea însuşirii abilităţilor practice şi teoretice necesare pilotului maritim;

b) pilot maritim II - persoană specializată în pilotarea navelor maritime cu o lungime de până la 200 m;

c) pilot maritim I - persoană specializată în pilotarea navelor maritime, indiferent de lungimea acestora.

CAPITOLUL IV

Starea de sănătate

Art. 4. - (1) Standardele medicale pe care trebuie să le îndeplinească piloţii maritimi şi în special cele privind starea de sănătate, acuitatea vizuală şi auditivă sunt stabilite prin reglementările specifice referitoare la baremele psihologice şi medicale pentru personalul de siguranţă în transporturile navale, aprobate de Ministerul Transporturilor.

1. piloții maritimi cu varste de pana la 65 ani, vor efectua controlul medical periodic și controlul psihologic la interval de 2 ani;
2. piloții maritimi cu varste de peste 65 ani, vor efectua obligatoriu controlul medical periodic anual, însoțit și de electrocardiogramă la efort (test de efort ), iar controlul psihologic este anual;

(2) Dacă un pilot maritim s-a aflat în incapacitate temporară de muncă pentru o perioadă mai mare de 90 de zile calendaristice consecutive, atunci acesta trebuie supus unei reevaluări medicale şi psihologice înaintea acceptării sale pentru executarea activităţii de pilotaj.

(3) Pe perioada prevăzută la alin. (2), brevetul acestuia este suspendat, iar măsura suspendării poate înceta numai dacă în urma reevaluării stării de sănătate acesta este declarat apt de a mai exercita funcţia de pilot maritim. Aducerea la cunoştinţă a incapacităţii pilotului maritim de a mai exercita funcţia şi depunerea brevetului de pilot al persoanei în cauză la ANR revin societăţii de pilotaj unde este angajat pilotul.

CAPITOLUL V

Standarde privind pregătirea profesională a piloţilor maritimi

Art. 5. - (1) ANR stabileşte prin Decizia Directorului General în cooperare cu asociaţiile locale şi naţionale de piloţi maritimi , standardele de pregătire profesională necesare brevetării piloţilor maritimi. Standardele trebuie să fie stabilite astfel încât să dea posibilitatea piloţilor să-şi îndeplinească sarcinile eficient şi în siguranţă.

CAPITOLUL VI

Competenţă continuă

Art. 6. - **(1)** Prelungirea valabilităţii brevetului de pilot maritim se face pe perioade de maxim 5 ani, cu îndeplinirea următoarelor cerinţe:

**a)** îndeplineşte cerinţele privind standardele medicale prevăzute la art. 4;

b)pentru zona de pilotaj 1 dovedeste mentinerea competentei profesionale cu o adeverinta eliberata de societatea de pilotaj autorizata si avizata de ANR din care sa reiasa ca a efectuat cel putin 50 de manevre pe an. Anul se calculeaza ca o perioada de 12 luni de la data eliberarii brevetului de pilot corespunzator. Pentru brevetele eliberate inainte de data intrarii in vigoare a prezentului ordin si aflate in perioada de valabilitate prevederile prezentului articol nu se vor aplica retroactiv . Pentru perioade de timp partiale numarul de manevre va fi calculat proportional.

**c)** pentru zona de pilotaj 2, dovedește menținerea competenței profesionale cu o adeverință eliberată de societatea de pilotaj autorizată și avizată de ANR, din care să reiasă că a efectuat cel puțin 3 voiaje/manevre trimestrial;

**d)** pentru zona de pilotaj 3, dovedeşte menţinerea competenţei profesionale cu o adeverinţă eliberată de societatea de pilotaj autorizată și avizată de ANR, din care să reiasă că a efectuat cel puțin 3 voiaje/manevre anual .Anul se calculeaza ca o perioada de 12 luni de la data eliberarii brevetului de pilot corespunzator. Pentru brevetele eliberate inainte de data intrarii in vigoare a prezentului ordin si aflate in perioada de valabilitate prevederile prezentului articol nu se vor aplica retroactiv . Pentru perioade de timp partiale numarul de manevre va fi calculat proportional

 **e)** prezintă certificate de absolvire a cursurilor obligatorii prevăzute în anexa nr. 2.

 **(2)**

 **a)**Atunci când un pilot maritim pentru zona de pilotaj 1 , are o întrerupere de activitate mai mare de 90 de zile calendaristice, societatea de pilotaj va lua toate măsurile necesare pentru refamiliarizarea pilotului cu zonele de pilotaj prin efectuarea unui număr de 6 manevre pe nave maritime sub supravegherea unui pilot maritim de cel puțin aceeași clasă.

 (3) Atunci cand un pilot maritim are o intrerupere de activitate mai mare de 12 luni calendaristice pentru prelungirea valabilitatii brevetului de pilot maritim va trebui sa indeplineasca urmatoarele cerinte:

- detine un brevet de pilot maritim I sau II

- prezinta o adeverinta de parcurgere a unui curs de reconfirmare a brevetului de pilot la un centru de perfectionare autorizat

- prezinta o adeverinta eliberata de societatea de pilotaj autorizata si vizata de ANR din care sa reiasa ca este angajat pe functia de pilot maritim in curs de reconfirmare pentru zona de pilotaj corespunzatoare, cu contract de munca pe perioada nedeterminata cu norma intreaga si a participat pe o perioada de minim 3 luni la:

a) pentru zona de pilotaj 1 - cel putin 30 de manevre ca pilot asistent pe nave maritime

b) pentru zona de pilotaj 2 - cel putin 3 voiaje/ manevre ca pilot asistent pe nave maritime

c) pentru zona de pilotaj 3 - cel putin 3 voiaje/ manevre ca pilot asistent pe nave maritime

**CAPITOLUL VII**

**Sancţiuni**

**Suspendarea şi anularea**

**Art. 7****. - (1)** Nerespectarea prevederilor prezentului regulament se sancţionează conform prevederilor legislaţiei naţionale în vigoare.

**(2)** Brevetul de pilot maritim poate fi suspendat pentru săvârşirea unei fapte contravenţionale ori penale la regimul transporturilor navale şi al activităţilor desfăşurate în porturi.

**(3)** Suspendarea brevetului de pilot maritim se dispune prin decizia Directorului General al ANR, la propunerea agentului constatator, pentru o perioadă de la o lună până la 12 luni, în funcţie de gravitatea faptei, sau în cazul săvârşirii în formă repetată.

**(4)** Decizia de suspendare va fi înregistrată în foaia matricolă, iar brevetul respectiv va fi păstrat la ANR pe perioada menţionată în decizia de suspendare şi se restituie titularului după expirarea acestei perioade.

**(5)** Persoana căreia i s-a suspendat brevetul de pilot maritim prevăzut la alin. (2), nu poate utiliza pe perioada suspendării un alt brevet pentru desfăşurarea activităţii de pilotaj.

**(6)** Anularea brevetului de pilot maritim se face pentru fapte care constituie infracţiuni specifice activităţii de navigaţie civilă, stabilite potrivit legii. Anularea are caracter definitiv şi se comunică persoanei în cauză şi societăţii de pilotaj.

**(7)** Anularea brevetului de pilot maritim prevăzut la alin. (2) se poate face prin decizie a Directorului General al ANR, în urma unei hotărâri judecătoreşti rămase definitivă.

**(8)** În termen de 5 zile de la comunicarea deciziei de suspendare sau de anulare a brevetului de pilot maritim, persoana în cauză este obligată să predea la ANR documentul respectiv.

 CAPITOLUL VIII

Dispoziţii tranzitorii şi finale

Art. 8. - (1) Metodele de verificarea și criteriile de evaluare a competenței pentru fiecare brevet emis vor fi aprobate de ANR prin Metodologia de organizare şi desfăşurare a examenelor de evaluare a competenţei în vederea emiterii brevetelor de piloţi maritimi.

 **(2)**Pentru brevetele de pilot maritim aspirant emise anterior intrării în vigoare a prezentului regulament, ANR va continua să aprobe înscrierea la evaluare în vederea obținerii brevetului de pilot maritim II în conformitate cu prevederile ordinului aprobat anterior, pentru o perioadă de un an de zile de la data intrării în vigoare a prezentului regulament.

**(3)** Pentru celelalte brevete prezentul regulament se va aplica de la data intrării în

vigoare.

**(4)** Brevetele de pilot maritim emise anterior intrarii in vigoare a prezentului ordin se vor preschimba , la expirarea datei de valabilitate in:

a) Brevetul de pilot maritim pentru porturile Constanta , Mangalia si Midia in Brevet de pilot maritim pentru zona de pilotaj 1

b) Brevetul de pilot maritim pentru Sectorul de Dunăre cuprins între rada portului Sulina şi km 175 şi în porturile situate pe acest sector in Brevet de pilot maritim pentru zona de pilotaj 2

c) Brevetul de pilot maritim pentru Canalul Dunăre-Marea Neagră, Canalul Poarta Albă Midia Năvodari și în porturile situate pe acest sector in Brevet de pilot maritim pentru zona de pilotaj 3

 Art. 9. - Anexele nr. 1 - 3 fac parte integrantă din prezentul regulament.

ANEXA Nr. 1

la regulament

Cerinţe minime obligatorii pentru brevetarea piloţilor maritimi

CAPITOLUL I

 Zona de pilotaj 1- Porturile maritime Constanţa, Mangalia şi Midia

1. Pilot maritim aspirant pentru Zona de pilotaj 1
2. Art. 1. - Brevetul de pilot maritim aspirant pentru Zona de pilotaj 1 se poate obţine de către orice candidat care îndeplineşte următoarele cerinţe:

**a)** deţine un brevet de comandant pentru nave cu un tonaj brut de 3.000 sau mai mare în termen de valabilitate;

**b)** a urmat un curs de specializare aprobat;

 sau

**a)** deţine un brevet de ofiţer punte secund pentru nave cu un tonaj brut de 3.000 sau mai mare, în termen de valabilitate;

**b)** are un stagiu de îmbarcare ca ofiţer punte secund pentru nave cu un tonaj brut de 3.000 sau mai mare de 24 luni, din care cel puţin 12 luni în ultimii 5 ani;

**c)** a urmat un curs de specializare aprobat.

B. Pilot maritim II pentru Zona de pilotaj 1

Art. 2. - Brevetul de pilot maritim II pentru Zona de pilotaj 1 se poate obţine prin examen de către orice candidat care îndeplineşte următoarele cerinţe:

1. deţine un brevet de pilot maritim aspirant pentru Zona de pilotaj 1, în termen de valabilitate;

**b)** prezintă o adeverință eliberată de societatea de pilotaj autorizată și vizată de ANR, din care să reiasă că este angajat pe funcția de pilot maritim aspirant pentru Zona de pilotaj 1,  cu contract de muncă pe perioadă nedeterminată, cu normă întreagă, are un stagiu de pregătire profesională de cel puţin 18 luni, a participat la minim 100 manevre care să acopere toate cele 3 porturi menţionate, fără întrerupere mai mare de 3 luni între ele și că a dobândit cunoștințe temeinice de navigație pentru zona de pilotaj pentru care a fost eliberat brevetul.

C. Pilot maritim I pentru Zona de pilotaj 1

Art. 3. - Brevetul de pilot maritim I pentru Zona de pilotaj 1 se poate obţine prin examen de către orice candidat care îndeplineşte următoarele cerinţe:

a) deţine un brevet de pilot maritim II pentru Zona de pilotaj 1, în termen de valabilitate;

1. prezintă o adeverință eliberată societatea de pilotaj autorizată și vizată de ANR, din care să reiasă că este angajat pe funcția de pilot maritim II pentru Zona de pilotaj 1,  cu contract de muncă pe perioadă nedeterminată, cu normă întreagă, are un stagiu de pregătire profesională de cel puţin 24 luni, a participat la minim 100 manevre care să acopere toate cele 3 porturi menţionate, fară întrerupere mai mare de 3 luni între ele, a asistat la 30 de manevre de pilotaj la bordul navelor cu lungime mai mare de 200 m împreună cu un pilot maritim I pentru Zona de pilotaj 1 și a dobândit cunoștințe temeinice de navigație despre zona de pilotaj pentru care a fost eliberat brevetul.

CAPITOLUL II

Zona de pilotaj 2 - Sectorul de Dunăre cuprins între rada portului Sulina şi km 175, precum şi în porturile situate pe acest sector

D. Pilot maritim aspirant pentru Zona de pilotaj 2

Art. 4. - Brevetul de pilot maritim aspirant Zona de pilotaj 2 se poate obţine de către orice candidat care îndeplineşte următoarele cerinţe:

**a)** deţine un brevet de comandant pentru nave cu un tonaj brut de 3.000 sau mai mare în termen de valabilitate ori un brevet de ofiţer punte secund pentru nave cu un tonaj brut de 3.000 sau mai mare în termen de valabilitate;

**b)** a urmat un curs de specializare aprobat;

 sau

**a)** deţine un brevet de ofiţer punte pentru nave cu un tonaj brut de 500 sau mai mare în termen de valabilitate;

**b)** are un stagiu de îmbarcare de 48 de luni pe funcţie, din care cel puţin 12 luni în ultimii 5 ani;

**c)** a urmat un curs de specializare aprobat.

 sau

**a)** deține un brevet de căpitan fluvial categoria A, în termen de valabilitate,

**b)** are un stagiu de ambarcare de 48 de luni din care cel puțin 24 de luni în ultimii 5 ani pe nave de navigație interioară cu o propulsie de peste 750Kw,

**c)** a urmat un curs de specializare aprobat.

E. Pilot maritim II pentru Zona de pilotaj 2

Art. 5. - Brevetul de pilot maritim II pentru Zona de pilotaj 2 se poate obţine prin examen de către orice candidat care îndeplineşte următoarele cerinţe:

a) deţine un brevet de pilot maritim aspirant pentru Zona de pilotaj 2, în termen de valabilitate;

b) prezintă o adeverință eliberată de societatea de pilotaj autorizată din care să reiasă că, este angajat de cel puţin 12 luni și a efectuat un număr de 36 voiaje fără întrerupere mai mare de 45 de zile între ele, pentru a dobândi cunoștințe temeinice de navigație despre zona de pilotaj pentru care a fost eliberat brevetul. Adeverinţa va fi vizată de ANR.

CAPITOLUL III

Zona de pilotaj 3 - Canalul Dunăre - Marea Neagră, Canalul Poarta Albă Midia Năvodari

și porturile situate pe acest sector

F. Pilot maritim aspirant pentru Zona de pilotaj 3

Art. 6. - Brevetul de pilot maritim aspirant pentru Zona de pilotaj 3 se poate obţine de către orice candidat care îndeplineşte următoarele cerinţe:

**a)** deţine un brevet de comandant pentru nave cu un tonaj brut de 3.000 sau mai mare în termen de valabilitate ori un brevet de ofiţer punte secund pentru nave cu un tonaj brut de 3.000 sau mai mare în termen de valabilitate;

**b)** a urmat un curs de specializare aprobat;

 sau

**a)** deţine un brevet de ofiţer punte pentru nave cu un tonaj brut de 500 sau mai mare în termen de valabilitate;

**b)** are un stagiu de îmbarcare de 48 de luni pe funcţie, din care cel puţin 12 luni în ultimii 5 ani;

**c)** a urmat un curs de specializare aprobat.

G. Pilot maritim II pentru Zona de pilotaj 3

Art. 7. - Brevetul de pilot maritim II pentru Zona de pilotaj 3 se poate obţine prin examen de către orice candidat care îndeplineşte următoarele cerinţe:

a) deţine un brevet de pilot maritim aspirant pentru Zona de pilotaj 3 în termen de valabilitate;

**b)** prezintă o adeverință eliberată de societatea de pilotaj autorizată din care să reiasă că, este angajat de cel puţin 12 luni, a efectuat un număr de 20 de voiaje pe Canalul Dunăre-Marea Neagră, Canalul Poarta Albă Midia Năvodari și porturile situate pe acest sector pentru a dobândi cunoștințe temeinice de navigație despre zona de pilotaj pentru care a fost eliberat brevetul. Adeverinţa va fi vizată de ANR.

ANEXA Nr. 2

la regulament

CURSURILE OBLIGATORII NECESARE EMITERII ŞI PRELUNGIRII VALABILITĂŢII BREVETELOR DE PILOŢI MARITIMI

**A.** Cursurile obligatorii necesare emiterii şi prelungirii valabilităţii brevetelor de piloţi maritimipentru porturile maritime Constanţa, Mangalia şi Midia:

|  |  |  |
| --- | --- | --- |
| Nr. crt. | Denumirea Cursului | Condiție de Reconfirmare la 5 ani |
| 1. | Navigaţie radar, radar plotting şi folosirea ARPA - nivel operaţional sau Radar ARPA cautare si salvare – nivel managerial | Nu |
| 2. | Certificat de operator GMDSS-ROC sau GMDSS-GOC | 5 ani |
| 3. | Coordonarea echipei de cart în comanda de navigaţie sau HELM | Nu |
| 4. | Competenţă în utilizarea mijloacelor de supravieţuire şi a bărcilor de salvare, altele decât bărcile rapide de salvare | Nu |
| 5. | Manevra navei - proceduri de manevră de urgenţă - exerciţii pe simulator de navigaţie | 5 ani  |
| 6. | Program de pregătire de bază pentru siguranța maritimă | Nu |

**B**. Cursurile obligatorii necesare emiterii şi prelungirii valabilităţii brevetelor de piloţi maritimi**:**

1.pentru sectorul de Dunăre cuprins între rada portului Sulina şi km 175, precum şi în porturile situate pe acest sector;

2. pentru Canalul Dunăre - Marea Neagră, Canalul Poarta Albă Midia Năvodari şi în porturile situate pe acest sector.

|  |  |  |
| --- | --- | --- |
| Nr crt. | Denumirea Cursului | Condiție de reconfirmare la 5 ani |
| 1. | Utilizator radar pe căile naviabile interioare | Nu |
| 2. | Operator radiotelefonist în serviciul radiotelefonic pe căile navigabile | 5 ani |
| 3. | Manevra navei - proceduri de manevră de urgenţă - exerciţii pe simulator de navigaţie | 5 ani  |

ANEXA Nr. 3

la regulament

**Fișă de evaluare Pilot Maritim**

Evaluare teoretică și practică pilot maritim II / pilot maritim I Dl. ...............................

Concluzia evaluării